પરંતુ હાલ ચાલુ વર્ષે ૩.૩૦ ટકા જેટલો ભાવ ફેર આપી ડેરીના સંચાલકો દ્વારા દુધ ઉત્પાદકોની મશ્કરી કરાઈ રહી છે. ત્યારે પ્રજાના પ્રતિનિધિઓ ડેરીનો વહીવટ કરી તેમજ સરકાર આ વહીવટમાં હસ્તક્ષેપ કર્યા વગર પાછલા વર્ષ જેટલો ભાવ ફેર આપે તેવી માંગ જિલ્લા કોંગ્રેસના આગેવાનો દ્વારા કરાઇ હતી. સરકારના ઉત્સવોમાં દુધ ઉત્પાદકોના હક્કના નાણાં ખર્ચી નાખ્યા બાદ ડેરી સંચાલકો દ્વારા ઓછો ભાવ વધારો ચુકવાતાં સમગ્ર જિલ્લમાં વિરોધનો વંટોળ ફેલાયો છે. આ પ્રસંગે અરવલ્લી જિલ્લા કોંગ્રેસ પ્રમુખ કમલેન્દ્રસિંહ પુવાર, ધારાસભ્ય રાજેન્દ્રસિંહ ઠાકોર, જિલ્લા પંચાયતના સદસ્ય ડૉ.ચિરાગ ઉપાધ્યાય સહિત કોંગ્રેસના આગેવાનોએ જિલ્લા સેવાસદન ખાતે ઉપસ્થિત રહી ડેરીના સત્તાધિશો વિરૂધ્ધ સૂત્રોચ્ચારો પણ કર્યા હતા.